ประกาศจังหวัดชุมพรประกาศจังหวัดชุมพรเรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้บั้งไฟ หรือวัตถุอื่นใดที่คล้ายคลึงกัน ขึ้นไปสู่อากาศ เพื่อเป็นการแก้ไขปัญหาความเดือดร้อนและเพื่อป้องกันอันตรายรวมทั้งความเสียหายที่จะเกิดแก่อากาศยานชุมชน และประชาชนจากการจุดและปล่อยหรือกระทำการอย่างใดเพื่อให้บั้งไฟหรือวัตถุอื่นใดที่คล้ายคลึงกัน ขึ้นไปสู่อากาศสมควรกำหนดมาตรการป้องกันและแก้ไขปัญหาดังกล่าวเพื่อความสงบเรียบร้อยของบ้านเมืองอาศัยอำนาจตามความในข้อ๒ และข้อ ๓ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน พุทธศักราช ๒๕๕๙ จังหวัดชุมพรโดยความเห็นชอบร่วมกันของคณะกรมการจังหวัดและสภาวัฒนธรรมจังหวัดจึงกำหนดมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนดังนี้๑.ห้ามมิให้ผู้ใดจุดและปล่อยหรือกระทำการอย่างใด เพื่อให้บั้งไฟ หรือวัตถุอื่นใดที่คล้ายคลึงกันขึ้นไปสู่อากาศ เว้นแต่จะได้รับอนุญาตจากนายอำเภอแห่งท้องที่และได้ปฏิบัติตามหลักเกณฑ์ในประกาศนี้๒.กำหนดระยะเวลาในการจุดและปล่อย๒.๑ให้กระทำได้ในห้วงเดือนหกตามปฏิทินจันทรคติไทย เริ่มตั้งแต่วันขึ้น ๑ ค่ำ เดือน ๖ ถึงวันแรม๑๕ ค่ำ เดือน ๖ ของทุกปี๒.๒ให้หมู่บ้านที่เคยมีประวัติการจัดงานประเพณีบุญบั้งไฟเดือนหกหมู่บ้านหนึ่งจุดและปล่อยได้เพียง๑ วันต่อปีภายในห้วงเวลาตามข้อ ๒.๑๒.๓หมู่บ้านใดที่ไม่เคยมีประวัติจัดงานประเพณีบุญบั้งไฟเดือนหก ห้ามจัดให้มีการจุด และปล่อยเป็นอันขาด๒.๔หากตำบลใดได้จัดงานบุญประเพณีบุญบั้งไฟเดือนหกของตำบลแล้วให้หมู่บ้านในตำบลนั้นห้ามจัดให้มีการจุดและปล่อยเป็นอันขาด๒.๕การจัดและปล่อยต้องกระทำระหว่างเวลา ๑๒.๐๐ นาฬิกา ถึงเวลา ๑๗.๐๐ นาฬิกา๓.ชนิด ขนาด และจำนวน๓.๑บั้งไฟที่ใช้ในการจุดและปล่อยต้องผลิตจากวัสดุ อุปกรณ์ที่มีน้ำหนักเบาและไม่มีส่วนผสมของโลหะ๓.๒ขนาดเส้นผ่าศูนย์กลางวงในของท่อหรือวัสดุอื่นใดที่ใช้แทนท่อซึ่งใช้บรรจุเชื้อเพลิงของบั้งไฟต้องมีขนาดไม่เกิน ๓.๕๐ นิ้ว๓.๓จำนวนในการจุดและปล่อย หรือกระทำการอย่างใดเพื่อให้บั้งไฟหรือวัตถุอื่นใดที่คล้ายคลึงกัน ขึ้นไปสู่อากาศ ในแต่ละสถานที่ให้จุดได้ไม่เกิน ๑๕บั้ง ต่อวัน๔.สถานที่จุดและปล่อยหรือกระทำอย่างใดเพื่อให้บั้งไฟหรือวัตถุอื่นใดที่คล้ายคลึงกัน ขึ้นไปสู่อากาศให้กระทำได้๔.๑ณ บริเวณวัดสันกำแพง หมู่ที่ ๒๓ ตำบลรับร่อ อำเภอท่าแซะ จังหวัดชุมพร๔.๒ณ บริเวณที่พักสงฆ์สว่างอารมณ์ หมู่ที่ ๙ ตำบลเขาค่าย อำเภอสวี จังหวัดชุมพร๕.มาตรการในการป้องกันมิให้มีการเล่นการพนัน๕.๑ห้ามจัดให้มีการพนันขันต่อในการจุดและปล่อยบั้งไฟ๕.๒ห้ามมิให้มีการนับคะแนน การจับเวลา การขานเวลา การขานตัวเลขอื่น ๆ หรือกระทำเครื่องหมายสัญลักษณ์อื่นใด อันเป็นการบ่งชี้ถึงการบอกเวลาการขึ้นลงหรือความสูงต่ำของบั้งไฟหรือกระทำการอื่นใดอันเป็นข้อชี้ขาดให้แพ้ชนะกัน๕.๓ห้ามปิดกั้นถนนสาธารณะ หรือสถานที่เข้าสู่บริเวณงาน หรือสถานที่จัดงาน๕.๔ห้ามจำหน่ายบัตรค่าเข้าชมหรือเรียกเก็บค่าเข้าชมในการจุดและปล่อยบั้งไฟหรือกระทำการอื่นใดในลักษณะแอบแฝงเพื่อเก็บค่าเข้าชมเช่น จัดให้มีการเรี่ยไรหน้างาน การแจกซองฎีกาผ้าป่าหรือการตั้งตู้รับบริจาค๖.มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน๖.๑ผู้ได้รับอนุญาตต้องนำใบอนุญาตมาแสดงเมื่อจะจุดและปล่อยด้วย๖.๒ให้ผู้ได้รับอนุญาตนำเลขที่ใบอนุญาตกำกับบั้งไฟไปเขียนหรือแสดงไว้บนบั้งไฟในตำแหน่งที่บุคคลทั่วไปสามารถมองเห็นได้อย่างชัดเจนและต้องเป็นส่วนที่เหลืออยู่เมื่อบั้งไฟได้ตกลงมาสู่พื้นโดยการเขียนหรือแสดงให้ใช้สีหรือน้ำหมึกหรือสารเคมีที่ขุดลบออกยาก๖.๓ฐานสำหรับจุดบั้งไฟ ต้องมีความชันหรือความลาดเอียงในช่วงระหว่าง ๘๐ - ๙๐ องศา๖.๔ผู้รับอนุญาตต้องจัดสถานที่จุดและปล่อยให้มีความปลอดภัยโดยให้ผู้ชมอยู่ห่างจากฐานจุดและปล่อยบั้งไฟ ไม่น้อยกว่า ๑๐๐ เมตร๖.๕ในการขออนุญาตจุดและปล่อยบั้งไฟ หรือวัตถุอื่นใดที่คล้ายคลึงกันต้องยื่นขอรับใบอนุญาตล่วงหน้าก่อนวันจุดและปล่อยไม่น้อยกว่า ๑๕ วันเพื่อให้อำเภอสามารถตรวจสอบความเหมาะสมของสถานที่และแจ้งประสานสนามบินชุมพร(หมายเลขโทรศัพท์ ๐๘๙ ๘๗๔๐๗๗๖) ทราบล่วงหน้า ๗ วัน๖.๖ให้ผู้รับอนุญาตจัดให้มีผู้ประสานงานการจุดบั้งไฟที่สามารถติดต่อได้ทางโทรศัพท์อย่างน้อย๒ คน เพื่อทำหน้าที่ในการแจ้งสนามบินชุมพร (หมายเลขโทรศัพท์ ๐๘๙ ๘๗๔๐๗๗๖) ก่อนการจุดหรือปล่อยในวันที่ได้รับอนุญาตและให้เฝ้าติดตามการติดต่อจากสนามบินชุมพรตลอดเวลาที่จุดบั้งไฟพร้อมทั้งแจ้งให้สนามบินชุมพรทราบเมื่อเสร็จสิ้นการจุดบั้งไฟ๗.ผู้ใดกระทำการจุดและปล่อยโดยไม่ได้รับอนุญาตหรือกระทำการนอกสถานที่ที่ได้รับอนุญาตไว้หรือฝ่าฝืนข้อกำหนดในประกาศนี้ต้องระวางโทษจำคุกไม่เกินสามปีหรือปรับไม่เกินหกหมื่นบาทหรือทั้งจำทั้งปรับตามข้อ๕ ของคำสั่งหัวหน้าคณะรักษาความสงบแห่งชาติที่ ๒๗/๒๕๕๙ ลงวันที่ ๑๐ มิถุนายน พุทธศักราช๒๕๕๙๘.ผู้ได้รับอนุญาตตามประกาศนี้ไม่ถือเป็นเหตุให้พ้นผิด หากการจุดและปล่อยหรือกระทำการอย่างใดที่ก่อให้เกิดความเสียหายแก่อากาศยาน ชุมชน หรือประชาชน๙.ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป[๑]ประกาศ ณ วันที่ ๓สิงหาคม พ.ศ. ๒๕๕๙สมดี คชายั่งยืนผู้ว่าราชการจังหวัดชุมพรวิศนี/ปริยานุช/จัดทำ๑๔ กันยายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๐๐ ง/หน้า ๑๙/๘ กันยายน ๒๕๕๙